**ELŐTERJESZTÉS**

**Tiszavasvári Város Önkormányzata Képviselő-testületének**

**2022. december 15-én tartandó rendes ülésére**

Az előterjesztés tárgya: **Tulajdonosi hozzájárulás vízhozam növeléshez Strandfürdő Kft. részére**

Melléklet: Strandfürdő Kft. kérelme

A napirend előterjesztője: Szőke Zoltán polgármester

Az előterjesztést készítette: Arató Atilla ügyintéző

Az előterjesztés ügyiratszáma: TPH/12006-…./2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Szabó András | kornyezetvedelem2011@gmail.com |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. december 09.

**Arató Atilla**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**A Képviselő-testülethez**

**Tulajdonosi hozzájárulás vízhozam növeléshez Strandfürdő Kft. részére**

**Tisztelt Képviselő-testület!**

A Starnfürdő Kft. 2022. november 2. napján kérelmet nyújtott be (1. melléklet) a Tiszavasvári Város Önkormányzatának, melyben tulajdonosi hozzájárulást kért arra vonatkozóan, hogy az Üzemeltetésében lévő K-148-as hideg vizes és a K-78-as termálvizes kút vízhozamát meg kívánja növelni, ez a növelés a jelenleg kitermelt vízmennyiségnek a duplája lenne.

A kérelmet és annak mellékleteit megvizsgáltuk, méréseket és számításokat végeztünk. A vízhozam növelés indoka, hogy a 2 darab termálvizes medencében a vizet egyszerre tudja tölteni. A mellékletek között szerepel a 2021-ben a Hajdú-Bihar Megyei Katasztrófavédelmi Igazgatóság Igazgató-Helyettesi Szervezet Katasztrófavédelmi Hatósági Szolgálat vízjogi üzemeltetési engedélye. Az engedélyben szereplő adatok megegyeznek a korábbi engedélyekben szereplő adatokkal, arról információnk nincs, hogy ellenőrzéseket végeztek-e az adatok pontosságáról.

A termálvizes kútfúrási éve **1969-ben történt, akkor 680 l/perc** volt a megállapított vízhozam. Jelen információnk szerint korábban a kútból egy szivattyút kívántak eltávolítani, viszont az eltávolítás során a szivattyú beszakadt és azóta se került eltávolításra, ezért feltételezhetően keresztmetszeti csökkenés van a kútban. Továbbá a kút **53 éves, az állapota ismeretlen, jelenlegi vízhozama nem valószínű, hogy megegyezik az eredeti állapotéval.**

A befogadó tó (Csónakázó-tó) méretei: Az engedélyben szereplő adatok alapján **a tározó hasznos térfogata 47.788 m3,** **max. üzemi vízszint 90,95 mBf (Balti feletti magasság: mBf)**.

A tározónál 2022. november 14-én helyszíni mérési vizsgálatot és szemlét tartottunk. A korona magassága **92,84 mBf és 93,10 mBf között van a kérelem mellékletében 93 mBf szerepel**, ezek az adatok közel azonosak.

A befogadóban **a mért vízszint a gát koronaszintjétől 60 cm**-re volt. A **vízszint, a mérés időpontjában 92,23 mBf**, ami **meghaladja a** **max. üzemi vízszintet**, tehát megállapítható, hogy a tó **túltöltött állapotban volt (1,28 m).**

A vízjogi üzemeltetési engedély szerint **a tározó hasznos térfogata 47.788 m3,** míg a **csatolt vízmérleg számításban a tározó mérete 96.325 m3**. A számítás szerint **a tározóba 77.489 m3 vizet kíván betárolni**, ami **meghaladja az engedélyben szereplő hasznos térfogatát**.

A mellékelt vízmérleg számítást szakértő nem hitelesítette, annak tartalmára felelőséget senki nem vállalt.

Csatolásra került a kérelem mellékletként a Tiszántúli Vízügyi Igazgatóság vagyonkezelői hozzájárulása, mely hozzájárulás 2.1. pontjában az alábbi szerepel:

*„****A fejlesztés során megépült a 4. számú tározó****, mellyel együtt a vizes élőhely hasznos térfogata 80.708 m3 lett, így a keletkező használtvíz elhelyezése is megoldottá válik.”*

Az Önkormányzatnak nincsen tudomása arról, hogy a 4. számú tó megépítésre került volna és nagyobb vízmennyiség befogadásra lenne képes a tározó.

A fentieket figyelembe véve a jelenleg ismert adatok alapján a tározó, nem képes befogadni nagyobb vízmennyiséget, a nagyobb vízmennyiséggel a gát átszakadását és a lakosság biztonságát veszélyeztetnénk, továbbá a kút korából fakadóan nem biztosított, hogy a kút a régi vízhozamot tudja.

Kérem a képviselő-testületet az előterjesztés megtárgyalását követően fogadja el a határozattervezetben foglaltakat.

Tiszavasvári, 2022. december 09.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (XII.15.) Kt. számú**

**határozata**

**Tulajdonosi hozzájárulás vízhozam növeléshez Strandfürdő Kft. részére**

Tiszavasvári Város Önkormányzata Képviselő-testülete a **„Tulajdonosi hozzájárulás vízhozam növeléshez Strandfürdő Kft. részére” című előterjesztést megtárgyalta és az alábbi határozatot hozza:**

1. Elutasítja a tulajdonosi hozzájárulást és nem támogatja a vízhozam növelést mivel:

* A kút jelenlegi vízhozama nem ismert, - a Tiszavasvári Város Önkormányzata a vízhozam vizsgálatot el akarta végeztetni a TOP\_Plusz 1.1.3.-21 kódszámú pályázat kapcsán, viszont a szakértői nyilatkozat értelmében az nem elvégezhető, a kútban lévő beszakadt szivattyú miatt. A vizsgálat a kút üzembiztonságát, fennmaradását veszélyezteti, csakúgy, mint a túlterhelése. A pályázat célja mindezek miatt a kút rekonstrukciója.
* A vízszint a tározóban a helyszíni vizsgálat alkalmával is meghaladta az engedélyben szereplő maximális üzemi vízszintet.

1. Felkéri a Polgármestert, hogy nyilatkoztassa meg a Strandfürdő Kft.-t az alábbiakról:

* a 4. tározó kiépítése kapcsán milyen folyamatok zajlanak,
* miért szerepel tényként a Tiszántúli Vízügyi Igazgatóság K002034-0006/2022 ügyiratszámú vagyonkezelői hozzájárulás 2.1. pontjában a 4. tározó megléte.

1. Felkéri a Polgármestert, hogy amennyiben az ügyel kapcsolatban új információk állnak rendelkezésre, úgy tájékoztassa a Képviselő- Testületet.

Határidő: azonnal Felelős: Szőke Zoltán polgármester