**ELŐTERJESZTÉS**

**Tiszavasvári Város Önkormányzata Képviselő-testületének**

**2022. december 15-én tartandó rendes ülésére**

Az előterjesztés tárgya: **A “Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának kiírása**

Mellékletek: felhívás, közbeszerzési dokumentáció, vállalkozási szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Arató Atilla - ügyintéző

Az előterjesztés ügyiratszáma: TPH/120-…/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.30. |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés: -

Tiszavasvári, 2022. december 09.

Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

## ELŐTERJESZTÉS

### **A Képviselő-testülethez**

**A “Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának kiírása**

Tisztelt Képviselő-testület!

Tiszavasvári Város Önkormányzata Képviselő-testülete a 254/2022. (IX.29.) Kt. számú határozatával döntött arról, hogy elfogadja a „A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú pályázat Támogatói szerződését. Időközben lehívásra került a támogatási előleg melynek maximális összegét a 109.134.050,- Ft-ot a támogató biztosította, mindeközben kiválasztásra került a közbeszerzési eljárást lebonyolító vállalkozó, továbbá a kiviteli tervdokumentáció is elkészűlt. Ezért kiírásra kerülhet a közbeszerzési eljárás. Jelen határozat-tervezet mellékletét képezi az eljárást megindító felhívás, az ajánlattételi dokumentáció és a vállalkozási szerződés-tervezet.

Megkérem a Tisztelt Képviselő-testületet, hogy a megvalósításához szükséges közbeszerzési eljárás lefolytatásának megindításáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2022. december 09.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (XII. 15.) Kt. számú**

**határozata**

**A “Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának kiírása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. A határozat mellékletét képező tartalommal elfogadja a Külterületi helyi közutak fejlesztése Tiszavasváriban tárgyú közbeszerzési eljárást megindító felhívást.
2. Felkéri a polgármestert, hogy

* gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben,
* az ajánlattételi határidő lejártát követően a Bíráló Bizottság javaslatát terjessze a Képviselő-testület elé.

**Határidő:** azonnal **Felelős:** Szőke Zoltán polgármester