**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2022. december 15-én tartandó rendes testületi ülésére**

Az előterjesztés tárgya: Tájékoztatás víziközmű rendszer állami integrációjával kapcsolatosan

Melléklet: 1 db

A napirend előterjesztője: Szőke Zoltán polgármester

Az előterjesztést készítette: Petruskáné dr. Legeza Tímea aljegyző

Az előterjesztés ügyiratszáma: TPH/12498/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.10, 1.22. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2022. december 9.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Tájékoztatás a víziközmű rendszer állami integrációjával kapcsolatosan**

**Tisztelt Képviselő-testület!**

A Képviselő-testület **227/2022. (VIII.30.) Kt. számú határozatával döntött arról**, hogy szándékában áll az őt terhelő **víziközmű-szolgáltatás** biztosítása vonatkozásában fennálló ellátási kötelezettségének és a tulajdonában álló víziközmű vagyonnak a **Magyar Államra történő önkéntes átruházására irányuló Integrációs Programban részt venni.**

A döntést **2022. szeptember 1. napján közöltem az integrációs folyamatot koordináló Nemzeti Vízművek Zrt-vel**. Ezt követően a Nemzeti Vízművek Zrt-t több alkalommal kerestem írásban és telefonon is az **egyeztetések megkezdése** érdekében, melynek eredményeként 2022. november 24. napján kelt levelében a **Zrt. az alábbiakról tájékoztatott** (előterjesztés melléklete):

A **Technológiai és Ipari Minisztérium** **jelenleg is értékeli** az általa meghirdetett integrációs program során beérkezett szándéknyilatkozatokat. Az **integráció további lépései iránt** a **minisztérium jóváhagyását követően, iránymutatása szerint** van lehetőség intézkedni.

Az korábban is ismert volt, hogy az integráció lebonyolítása több hónapot is igénybe vehet. Mivel a **Magyar Energetikai és Közmű-szabályozási Hivatal Szorgalmatos Község és Tiszavasvári Város** területén közműves szennyvízelvezetés és –tisztítás, valamint közműves ivóvízellátás szolgáltatás végzésére **2022. január 1. napjától 2022. december 31. napjáig jelölte ki** a **Nyírségvíz Zrt-t közérdekű üzemeltetőként,** ezért **kérelemmel fordultam** a hatóság felé **a közérdekű kijelölés határidejének meghosszabbítása iránt.**

Tájékoztatom a Képviselő-testületet, hogy **a hatóság** VKEFFO/8203-4/2022. És VKEFFO/8203-5/2022. számú határozataival **meghosszabbította a közérdekű kijelölés időtartamát**, és a szolgáltatás végzésére **2023. január 1. napjától 2023. december 31. napjáig** - Tiszavasvári és Szorgalmatos települések vonatkozásában - a **Nyírségvíz Zrt-t jelölte ki közérdekű üzemeltetőként.**


Fentiek alapján tehát meg kell várni a **Technológiai és Ipari Minisztérium jóváhagyását,** **melynek megtörténtéről a Nemzeti Vízművek Zrt. tájékoztatja önkormányzatunkat**. Ezt követően történhet meg a következő döntés előkészítése.

Fentiek alapján kérem a Képviselő-testületet a tájékoztatás elfogadására.

Tiszavasvári, 2022. december 9.

**Szőke Zoltán**

**polgármester**



**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (XII.15.) Kt. számú**

**határozata**

**Tájékoztatás a víziközmű rendszer állami integrációjával kapcsolatosan**

Tiszavasvári Város Önkormányzata Képviselő-testülete„*Tájékoztatás a víziközmű rendszer állami integrációjával kapcsolatosan”* című előterjesztéssel kapcsolatbanaz alábbi döntést hozza:

1. Tudomásul veszi,

1.1 hogy a **Magyar Energetikai és Közmű-szabályozási Hivatal** VKEFFO/8203-4/2022. És VKEFFO/8203-5/2022. számú határozataival **meghosszabbította a közérdekű kijelölés időtartamát**, és a szolgáltatás végzésére **2023. január 1. napjától 2023. december 31. napjáig** - Tiszavasvári és Szorgalmatos települések vonatkozásában - a **Nyírségvíz Zrt-t jelölte ki közérdekű üzemeltetőként;**

1.2 a **Nemzeti Vízművek Zrt. tájékoztatását**, miszerint Tiszavasvári és Szorgalmatos víziközműveinek üzemeltetésének és az azt szolgáló vagyonelemeknek **a Magyar Állam részére történő átadása – integráció - folyamatban van, és az integráció a Technológiai és Ipari Minisztérium jóváhagyását követően folytatható.**

**Határidő**: azonnal **Felelős:** Szőke Zoltán polgármester

2. Felkéri a polgármestert, hogy

2.1. tájékoztassa a Képviselő-testületet a Technológiai és Ipari Minisztérium jóváhagyásáról;

2.2. a jóváhagyás megtörténte után terjessze a Képviselő-testület elé az integrációval kapcsolatban meghozandó döntés tervezetét.

**Határidő**: esedékességkor **Felelős:** Szőke Zoltán polgármester