**ELŐTERJESZTÉS**

**Tiszavasvári Város Önkormányzata Képviselő-testületének**

**2022. december 15-én tartandó rendes ülésére**

Az előterjesztés tárgya: **a nem közművel összegyűjtött háztartási szennyvíz begyűjtésére kijelölt közérdekű közszolgáltató meg nem térülő költségeire vonatkozó támogatási szerződés elfogadása**

Melléklet: Támogatói okirat

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/8284/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. december 12.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A nem közművel összegyűjtött háztartási szennyvíz begyűjtésére kijelölt közérdekű szolgáltató meg nem térülő költségeinek támogatására vonatkozó támogatási szerződés elfogadásáról**

**Tisztelt Képviselő-testület!**

Jelenleg, a Hajdú-Bihar Megyei Katasztrófavédelmi Igazgatóság kijelölő határozata alapján Tiszavasvári településen a nem közművel összegyűjtött háztartási szennyvíz ideiglenes begyűjtésének ellátására **közérdekű szolgáltatóként a NYÍRSÉGVÍZ Zrt. került kijelölésre.**

Az egyes közszolgáltatások ellátásáról és az ezzel összefüggő törvénymódosításokról szóló 2013. évi CXXXIX tv. 3/F. §   (7) bekezdése értelmében a nem közművel összegyűjtött háztartási szennyvíz begyűjtésére vonatkozó nem rendszeres közszolgáltatás ellátása során felmerülő, **közszolgáltatás díjából meg nem térülő indokolt költségeket a központi költségvetés fedezi**. **Az indokolt többletköltség igénylésével és elszámolásával kapcsolatos feladatok ellátásában az ellátásért felelős települési önkormányzat közreműködik**.

Megfelelve fenti rendelkezésnek a **közszolgáltató elkészítette és benyújtotta** (2022. 06. 20. napján) a **Magyar Energetikai és Közmű-szabályozási Hivatal részére a többletköltségei megtérítése iránti igényét,** mely az előírt 5 napon belül önkormányzatunk részéről is megerősítésre került.

A Belügyminisztérium a Közszolgáltató meg nem térülő költségeinek fedezetére 2022. június 3. napjától 2022. december 31. napjáig terjedő időszakra vonatkozó, 1.421.358,-Ft vissza nem térítendő támogatásban részesítette. A támogató okirat jelen előterjesztés 1. mellékletét képezi.

A támogatási összeg az önkormányzat számlájára került utalásra és szükséges annak átutalása a Közszolgáltató részére a határozat-tervezet mellékletét képező támogatási szerződésben foglaltak szerint.


Kérem a képviselő-testületet az előterjesztés megtárgyalását követően hozza meg döntését.


Tiszavasvári, 2022. december 12.


**Szőke Zoltán**

**polgármester**

**előterjesztés 1. melléklete**

****

****

****

****

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (XII.15.) Kt. számú**

**határozata**

**A nem közművel összegyűjtött háztartási szennyvíz begyűjtésére kijelölt közérdekű szolgáltató meg nem térülő költségeinek támogatására vonatkozó támogatási szerződés elfogadásáról**

Tiszavasvári Város Önkormányzata Képviselő-testülete „**A nem közművel összegyűjtött háztartási szennyvíz begyűjtésére kijelölt közérdekű szolgáltató meg nem térülő költségeinek támogatására vonatkozó támogatási szerződés elfogadásáról**” szóló előterjesztést megtárgyalta és az alábbi határozatot hozza:

1. **Elfogadja a nem közművel összegyűjtött háztartási szennyvíz begyűjtésére kijelölt közérdekű szolgáltató meg nem térülő költségeinek támogatására vonatkozó támogatási szerződést Tiszavasvári Város Önkormányzata** és a **Nyírségvíz Zrt.** (4400 Nyíregyháza, Tó u. 5., cégjegyzékszáma: 15-10-040209, adószáma: 11492809-2-15, képviseli: Könnyű Zsolt mb. vezérigazgató) között a határozat 1. melléklete szerinti tartalommal.
2. Felhatalmazza a polgármestert a szerződés aláírására.

**Határidő**: azonnal **Felelős:** Szőke Zoltán polgármester

../2022.(XII.15.) Kt. sz. határozat 1. melléklete

